นายกรัฐมนตรี ขอประชาชนเชื่อมั่น รัฐบาลจะทำงานอย่างเต็มที่ พร้อมนำนโยบายรัฐบาลสู่การปฏิบัติที่เป็นรูปธรรม เพื่อบ้านเมืองและคนไทยทุกคน
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เดินทางถึงอาคารทีโอทีแล้ว เพื่อเข้าร่วมการประชุมร่วมกันของรัฐสภาเพื่อแถลงนโยบายของคณะรัฐมนตรีต่อรัฐสภา โดยเปิดเผยก่อนการประชุมฯว่า ไม่รู้สึกตื่นเต้นเพราะเป็นรัฐบาลมา 5 ปีแล้ว        ขณะเดียวกันนายกรัฐมนตรี ได้โพสข้อความผ่านเฟสบุ๊คส่วนตัว ว่า ก่อนการแถลงนโยบายของรัฐบาลต่อรัฐสภาเช้านี้ (25 ก.ค.62) ขอให้พี่น้องประชาชนเชื่อมั่นในความตั้งใจของรัฐบาลอย่างเต็มเปี่ยมที่จะนำพานโยบายต่างๆ ไปสู่การปฏิบัติเป็นรูปธรรม จับต้องได้  ทั้งนี้ ตนเองและรัฐบาลมีความจริงใจ อยากให้ทุกคนเข้าใจว่านโยบายของรัฐบาลคืออะไร การบริหารราชการเกี่ยวข้องกับอะไรบ้าง และรัฐบาลจะทำงานอย่างไร        โดยหลังจากนี้รัฐบาลจะบริหารประเทศอย่างเต็มที่ เต็มประสิทธิภาพ เพื่อบ้านเมืองของเรา และคนไทยทุกคน